**OSNOVNA ŠKOLA**

**KRALJICE JELENE, Solin**

**KLASA: 112-02/25-01/06**

**URBROJ: 2180-1-12-01/01-25-9**

**Solin, 11. veljače 2025. godine**

Na temelju članka 107. stavka 9. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23 i 156/23) i članaka 16., 19. i 20. Pravilnika o postupku zapošljavanja te procjeni i vrednovanju kandidata za zapošljavanje Povjerenstvo za procjenu i vrednovanje kandidata za zapošljavanje upućuje

**POZIV NA USMENO TESTIRANJE I RAZGOVOR (INTERVJU)**

kandidatima koji ispunjavaju uvjete iz natječaja i koji su pravodobno dostavili svu traženu (potpunu) dokumentaciju uz prijavu na natječaj za radno mjesto **Stručni suradnik – socijalni pedagog** koji je objavljen namrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči OŠ kraljice Jelene, Solin dana 20. siječnja 2025. godine.

Usmeno testiranje i razgovor (intervju) provodi se s kandidatima prijavljenim na natječaj koji ispunjavaju uvjete iz natječaja i koji su pravodobno dostavili svu traženu (potpunu) dokumentaciju uz prijavu na natječaj, a o čemu će biti obaviješteni elektroničkim putem na e-mail adresu naznačenu u prijavi na natječaj.

***Usmeno testiranje*** provest će se iz područja poznavanja i primjene propisa iz sljedećih pravnih izvora:

**1. Zakon o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23 i 156/23)**

**2. Pravilnik o postupku utvrđivanja psihofizičkog stanja djeteta, učenika, te sastavu stručnih povjerenstava ( Narodne novine, 67/2014)**

**3. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (Narodne novine, broj 24/2015)**

**4.** **Pravilnik o pedagoškoj dokumentaciji i evidenciji te javnim ispravama u školskim ustanovama (Narodne novine, broj 98/24)**

Svakom kandidatu će biti postavljeno šest istovjetnih pitanja, a svakom pitanju se može dodijeliti od 0 do najviše 5 bodova. Kandidat može ostvariti najviše 30 bodova od svakog člana Povjerenstva pojedinačno (ukupno 90 bodova).

***Na razgovoru (intervjuu)*** članovi Povjerenstva pojedinačno od 0 do najviše 5 bodova vrednuju interese, profesionalne ciljeve, motiviranost, vještine komuniciranja, i dodatna znanja kandidata. Kandidat može ostvariti najviše 25 bodova od svakog člana Povjerenstva pojedinačno (ukupno 75 bodova).

Usmeno testiranje i razgovor (intervju) održati će se:

**dana 20. veljače 2025. godine (četvrtak) s početkom u 09,00 sati**

**u prostorijama Osnovne škole kraljice Jelene, Solin za kandidate:**

1. **T. R.**
2. **L. Ž.**
3. **A B.**

*Predviđeno vrijeme trajanja usmenog testiranja i razgovora (intervjua) je do 15 minuta po kandidatu.*

Datum održavanja usmenog testiranja i razgovora (intervjua) te obavijest kandidatima koji se pozivaju na testiranje, a ispunjavaju uvjete iz natječaja te koji su pravodobno dostavili svu traženu (potpunu) dokumentaciju uz prijavu na natječaj, objavljen je na mrežnoj stranici OŠ kraljice Jelene, Solin https://os-kraljicejelene-solin.skole.hr/oglasi-za-posao/, najmanje 5 dana prije dana održavanja provjere.

Kandidati sa sobom trebaju ponijeti osobnu iskaznicu ili drugu identifikacijsku ispravu.

Ako kandidat ne pristupi usmenoj provjeri znanja i razgovoru (intervjuu) smatrat će se da je povukao prijavu na natječaj.

Povjerenstvo za procjenu i vrednovanje kandidata za zapošljavanje